Simón de Sicilia

Simón de Sicilia, tamén coñecido como Simón de Hauteville (en italiano Simone D'Altavilla), nado en Palermo en 1093 e finado en Mileto, Italia o 28 de setembro de 1105, foi o fillo máis vello e sucesor de Roxerio I de Sicilia, primeiro conde de Sicilia, e da súa terceira esposa Adelaida del Vasto.

 Traxectoria 
Tiña soamente 8 anos cando seu pai faleceu e el herdou o Condado, manténdose durante o seu breve mandato baixo a rexencia da súa nai. Á súa morte (cando contaba tan só con 12 anos de idade) en Mileto, onde foi sepultado na abadía da Santísima Trindade, foi sucedido polo seu irmán Roxerio II de Sicilia, baixo a rexencia da súa nai Adelaida até 1112.

Roxerio, anos máis tarde, converteríase no primeiro rei de Sicilia, cando en 1130 foi investido polo antipapa Anacleto II.

O cronista Alessandro Telesino relata un incidente que tivo lugar durante a infancia de Simón e o seu irmán Roxerio:

Á maneira que adoitan facer os nenos, estaban xogando a un xogo de moedas e acabaron pelexando. Cando loitaron, cada un cun grupo de rapaces que reuniran, o máis novo, Roxerio, foi o vencedor. Como resultado, burlouse de seu irmán Simón dicindo: «sería moito mellor que eu tivera o honor de gobernar triunfante despois da morte do noso pai en vez de ti. Cando logre facer iso farei de ti un bispo ou incluso o papa de Roma, onde estarás moito mellor».Do único manuscrito existente (Barcelona, Biblioteca Central, cod. 996), unha copia escrita en Monte Cassino ao redor de 1330 e levada a España no tempo do dominio aragonés polo historiuador Jerónimo Zurita y Castro.

Antepasados de Simón de Sicilia

 Notas 

 Véxase tamén 

 Bibliografía 
 Aubé, Pierre (2001): Roger II de Sicilie. París: Payot & Rivages. ISBN 2-2288-9414-1.
 Chalandon, Ferdinand (1907): Histoire de la domination normande en Italie et en Sicile. París: Librairie Alphose Picard et Fils.
 Curtis, Edmund (1912): Roger II, King of Sicily. Nova York & Londres; G. P. Putnam's Sons. 
 Houben, Hubert (2002): Roger II of Sicily. Cambridge (Reino Unido): Cambridge University Press. ISBN 0-5216-5573-0.
 Norwich, John Julius (1967): The Normans in the South (1016-1130). Londres: Longmans. ISBN 0-9073-8700-4. 
 Norwich, John Julius (1970): The Kingdom in the Sun (1130-1194). Londres: Longmans. ISBN 0-5821-2735-1.
 Telese Alessandro di (1991): Ystoria Rogerii regis Sicilie, Calabrie atque Apulie. Roma: Istituto storico italiano per il Medio Evo. Col. Fonti per la storia d'Italia, nº 112. Ed. de Ludovica De Nava e Dione Clementi. (Texto orixinal en latín, con tradución ao italiano e comentarikos en   inglés).

 Outros artigos 
 Casa de Hauteville
 Reino de Sicilia
 Normandos
 Lista de soberanos de Sicilia e Nápoles

 Ligazóns externas 
 Xenealoxía. Nápoles e Sicilia 01 (1085 - 1166). Dinastía Hauteville 

Categoría:Historia de Sicilia
Categoría:Normandos
Categoría:Casa de Hauteville
Categoría:Reino de Sicilia
Categoría:Nados en 1093
Categoría:Nados en Palermo
Categoría:Finados en 1105